lflage/wiki-talks huggingface dataset:
Conversa:Xesús Alonso Montero

message: Ola. Pido vuestra ayuda para confirmar una afirmación realizada hoy en la Wikipedia en inglés ("Franco grew up in a bilingual community and was a native speaker of Spanish and Gallego. While he prohibited the use of Gallego (and other regional languages) throughout Spain, he occasionally made public addresses in that language.<ref>Alonso Montero, Xesus. Ensaios breves de literatura e política. Nigra. 1996. P-64.</ref>), que viene a decir que Franco era bilingüe (castellano/galego) y que hacía algún que otro discurso en público en galego. No tengo acceso al documento utilizado como referencia, pero como no he leído en ningún otro texto escrito por Alonso Montero o en ninguna entrevista con él que haya realizada esa afirmación. ¿Podría alguien confirmarla o rebatirla? Grazas e saúdos, --Technopat (conversa) 29 de xuño de 2013 ás 22:24 (UTC)
Visitas á páxina deste artigo nos últimos 30 días
Estatísticas detalladas de tráfico
thread_title:  O galego e Franco 
Conversa:Benigno Álvarez González

message: Non pode ser un dos fundadores do PCG, xa que este non se estableceu como tal ata 1968, puido ser o fundador dalgunha sección local ou provincial xa que se non me engano o PCE non tiña organización galega nesas datas.--Sernostri (conversa) 30 de xuño de 2013 ás 16:06 (UTC)
thread_title: Untitled
Conversa:Curtametraxe

message: Ten senso que neste artigo haxa unha lista de curtametraxes galegas? Mira que non haberá curtametraxes a punta pala! Antes que iso habería que engadir algo de historia, como no artigo en inglés, por exemplo... Saúdos, --Elisardojm (conversa) 1 de xullo de 2013 ás 01:13 (UTC)
replies: text: Concordo en que hai que retirar a lista. --. HombreDHojalata.conversa 6 de setembro de 2014 ás 12:30 (UTC)
thread_title: Lista de curtametraxes galegas
Conversa:Tapa (homónimos)

message: Penso que, habendo moitos significados para a palabra tapa, reflectidos algúns deles neste artigo, entre eles Tapa, que se refire a cada unha das pequenas porcións de comida que se serven coas bebidas, e que deriva de tapa, nome do que proceden case todas as outras tapas, quizais fose conveniente substituír o título do artigo Tapa polo de Tapa (alimento), que agora figura como redirección a aquel, icluíndoo, xa que logo, nesta páxina de homónimos.--XoioÉche o que hai 1 de xullo de 2013 ás 19:07 (UTC)
thread_title: Untitled
Conversa Wikipedia:Wikiproxecto 1000 artigos que toda Wikipedia debería ter/Evolución

message: Hai que corrixir o título da columna que di Media do tamaño dos artigos, en realidade é a mediana do tamaño dos artigos, é dicir, ordenados os 1.000 artigos de menor a maior tamaño, a mediana sería o valor central. Como o número de artigos é par, hai dous valores centrais e a mediana é a media aritmética dos tamaños dos artigos que ocupan os lugares 500 e 501. Este valor é de 7.672, isto quere dicir que hai 500 artigos cun tamaño menor que 7.672 bytes, e outros 500 cun tamaño maior. Se o comparamos co valor da media dos tamaños, practicamente o dobre (15.211 bytes), vemos que hai un pronunciado nesgo cara á esquerda. Conforme vaiamos aumentando o tamaño dos artigos, e diminúan os que son menores de 10 Kb., irá diminuíndo o nesgo (a non ser que os maiores de 30 Kb. os fagamos moi grandes). --Xosé Antonio (fálame sempre) 1 de xullo de 2013 ás 19:43 (UTC)
replies: text: Xa fixen o cambio, --Xosé Antonio (fálame sempre) 2 de xullo de 2013 ás 22:57 (UTC)
thread_title: Mediana

message: Parece que houbo cambios na lista dos 1000, polo que entendo agora está Gastroenterite pero non sei cal quitaron. Hai que revisar as listas para poñerlle as marcas e categorías ós artigos correctos... Saúdos, --Elisardojm (conversa) 19 de xuño de 2015 ás 10:42 (UTC)
thread_title: Gastroenterite

message: Temos unha cousa rara. Resulta que está a saír que temos un artigo como bosquexo, o de Forzas armadas, pero o problema é que ese artigo non está na lista nin ten o modelo dos 1000... E se temos que meter ese artigo, cal haberá que quitar? Na lista dos 1000 temos o artigo militar, pero ese non é o que está en meta. Se vos parece ben, cambio un polo outro. Ti que dis, Xosé Antonio? Saúdos, Elisardojm (conversa) 6 de xuño de 2019 ás 15:47 (UTC)
replies: text: O meu modo de ver penso que o artigo que cumple cos requisitos que se vuscan é Forzas armadas pois é o significado que teria Military en galego xa que Militar seria military personnel, en inglés, o sexa personal militar.--Alfonso mande 6 de xuño de 2019 ás 19:53 (UTC)
replies: text: :Moi ben Alfonso, pois entón cámbioo. Saúdos, --Elisardojm (conversa) 6 de xuño de 2019 ás 20:51 (UTC)
replies: text: :: Estou de acordo con Alfonso pero acabo de botarlle unha ollada por riba aos dous artigos e penso que o contido do artigo Militar é máis propio do artigo Forzas armadas. Habería que trasladar dito contido a Forzas armadas e encher o artigo Militar cun texto acorde co título, algo parecido ao artigo na wiki inglesa Military personnel. Saúdos, Xosé Antonio (fálame sempre) 6 de xuño de 2019 ás 23:03 (UTC)

text: ::Eu vou traballar no artigo das Forzas armadas, se logo me lembro reviso o de militar. Saúdos, Elisardojm (conversa) 7 de xuño de 2019 ás 17:05 (UTC)
thread_title: Forzas armadas <> militar
Conversa:Scophthalmus

message: A 1ª ed. deste artigo está feita con informacións das wikis ,  e , e na bibliografía citada. --XoioÉche o que hai 2 de xullo de 2013 ás 18:08 (UTC)
thread_title:  1ª edición 
Conversa:Rodaballo do mar Negro

message: A 1ª edición deste artigo está feita con informacións tiradas das wikis ,  e . --XoioÉche o que hai 2 de xullo de 2013 ás 22:01 (UTC)
thread_title:  1ª edición 

message: Non encontrei en ningún texto galego un nome vulgar para esta especie. Pero tendo en conta que as demais especies do xénero teñen nomes galegos, pareceume oportuno adaptar, dadas a similitude entre esta especie e o rodaballo, e a especificidade da súa reducida área de distribución, os nomes en inglés, Black-Sea Turbot, e en alemán, Schwarzmeer-Steinbutt, como rodaballo do mar Negro. --XoioÉche o que hai 2 de xullo de 2013 ás 22:01 (UTC)
thread_title:  Nome do arttigo
Conversa Wikipedia:Wikiproxecto Toponimia

message: Ghana aparece así no Wikiproxecto, malia iso nos dicionarios aparece como forma galega Gana, propoño cambiar no wikiproxecto Ghana para Gana-Ghana.--Rocastelo 18:34, 2 Abr 2005 (UTC)
Paréceme razoábel --Alyssalover(fálame) 18:58, 2 Abr 2005 (UTC)
* De acordo. Saúdos. --Prevert(talk) 21:02, 2 Abr 2005 (UTC)

message: Xa que este proxecto ten que basearse nas referencias que se atopen para facer os cambios, non estaría de máis que se foran engadindo ó mesmo tempo que se cambian os artigos, dese xeito tódolos cambios poderían comprobarse de forma doada. E agora que hai unha lista de fontes a cousa é moito máis doada. Eu ata poría un apartado no proxecto para que non se lle pase a ninguén este punto porque me parece moi importante. Saúdos, --Elisardojm (conversa) 2 de xullo de 2013 ás 22:10 (UTC)
thread_title: Referencias

message: Outra cousa, outra parte do proxecto sería cambiar as ligazóns internas dos nomes vellos dos artigos, penso que esta debería ser a tarefa 3. Quizais iso podería facerse cun bot, pero tamén penso que sería bo que o nome dos artigos se amañan non se borre da lista para que quede apuntado para facer esta tarefa. Saúdos, --Elisardojm (conversa) 2 de xullo de 2013 ás 22:10 (UTC)
thread_title: Amañar ligazóns internas

message: Boas Xabier Cid! Cres que poderíase crear unha páxina do tipo Axuda:Exotopónimos para poder ir listando os topónimos estranxeiros, de tal xeito que teñamos unha "base de datos" onde os usuarios podan consultar? 
Exemplo:
Lugar   	Formas nativas        	Formas oficiais       	Forma RAG         	Outras formas galegas
Bilbao  	Bilbao, Bilbo         	Bilbao                	Bilbao("bilbaíno")	
Astrakán	Астрахань("Astrakhan")	Астрахань("Astrakhan")	Astrakán          	Astracán (UVigo, UDC)
Qué che parece? Pode ir facéndose pouco a pouco, mais teño dúbidas sobre se debe ir en Axuda:Exotopónimos ou en Wikipedia:Toponimia/Lista de exotopónimos, ou noutra... --Norrin (Fálame) 26 de marzo de 2014 ás 15:03 (UTC)
replies: text: Pois con toda sinceridade, paréceme un traballo inxente e pouco produtivo. :) Quero dicir, se esa información xa está no artigo correspondente (Bilbao), para que recollelo de novo noutro sitio? Apertas --Xabier Cid  Talk 2 me, please 26 de marzo de 2014 ás 15:16 (UTC)
thread_title: Creación dunha páxina para recompilar topónimos
Conversa:Curuxo americano

message: Para esta especie o único texto en galego que dá un nome no noso idioma, é o Vocabulario multilingüe de Lahuerta e Vázquez, que lle dan o de curuxo americano. Aínda que o nome é acaído, xa que se trata dunha especie do xénero Scophthalmus, o mesmo do curuxo, e que a súa distribución é unicamente norteamericana (podería ser mellor, talvez, curuxo norteamericano), porén, dado o menor tamaño desta especie que, aínda que pode oscilar entre os 30 até os 80 cm, os exemplares das nosas costas son sensibelmente máis pequenos (entre 30 e 60 cm) que o rodaballo (que pode alcanzar, excepcionalmente, até 1 m de lonxitude) e, por outra parte, a boca deste peixe é moi grande, como o rodaballo, asé como o seu tamaño é superior ao do curuxo e, por riba, moitos autores cosideran o rodaballo como especie do xénero Scophthalmus, polo que os nomes noutros idiomas de Scophthalmus aquosus inclúen o de rodaballo: en francés turbot de sable (rodaballo de area); en catalá rèvola, rèmol, rom, ou turbot atlàntic d'arena, parece tamén apropiado o sinónimo rodaballo areeiro, escollendo areeiro en lugar de de area por semellanza con outros nomes, como o linguado areeiro, ou simplemente areeiro (especie Pegusa lascaris), ou camarón areeiro, un dos nomes do camarón bravo (especie Crangon crangon).--XoioÉche o que hai 2 de xullo de 2013 ás 22:57 (UTC)
thread_title:  Nomes galegos
Conversa:Erica

message: Porqué non mover a páxina a "Uz"? É dicir, non haberíamos de empregar o nome en galego, ao habelo? (como nos carballos, por exemplo) --Norrin_strange (Fala-me) 4 de xullo de 2013 ás 07:50 (UTC)
thread_title: Untitled
Conversa:Ganso paporrubio

message: O nome galego elixido na Galipedia para a especie Branta ruficollis merece algúns comentarios. Seguramente está tirado da Guía das aves de Galicia de Penas Patiño et al. (A Coruña, Bahia Edicións, 1991), que foi o único sitio onde o vin. Penas Patiño, ao que non coñezo persoalmente pero que admiro fondamente polo seu labor a prol da ciencia zoolóxica galega, especialmente a ornitolóxica, tanto nas súas guías, como noutras publicacións, e na SGHN, na miña modesta opinión, ás veces non acerta en inventar nomes comúns de aves galegas (de feito, xa tivo que recitificar algúns dos que establecera na pioneira Guía homónima, editada por Galaxia en 1980, a causa das críticas dalgúns colegas). Os problemas entán no apelido, "paporrubio", xa que, desde logo, eu non son partidario de chamar ás especies do xénero Branta con nomes diferenciados aos das especies de Anser (os gansos propiamenrte ditos), e que son tan semllantes en tamaño e forma que están integrados na mesma subfamilia, a dos anserinos (mesmo en galego chamamos ganso ao ganso de Exipto, que pertence á subfamiia dos tadorninos). Polo tanto, non son partidario de que se lle chama barnacla, como en castelán, ou bernache, como en francés, ambos os dous calcos do inglés bernacle, do inglés medio bernakylle, alteración de bernake, voz de orixe celta (Cf. galés bernic, gaélico medio bairnech), que é o nome que se lles dá nestas linguas aos percebes!!! e si, en cambio, de chamarlles ganso (ou voz correspondente), como fan case todos os idiomas modernos. 
O problema, repito, está no apelido. Por un lado, a nosa Academia non é moi partidaria de termos compostos do tipo *aliazul (cerceta aliazul), *branquiazul (o Deportivo), *branquiverde (o Betis), *rabilongo (pato rabilongo), etc., agás nalgunhas poucas voces patrimoniais (nunca en neoloxismos), como, por exemplo, paporroibo ou paporrubio. Pero este paporrubio no é un cualificativo que se aplique á cor do papo de certas aves, senón que é un nome común, o nome dun paxaro moi frecuente en Galicia, a especie Erithacus rubecula, paxariño que ten, efectivamente, o papo (e máis a parte inferior da cara, desde os ollos) de cor roiba ou rubia (parecida á da capa das vacas da raza rubia galega). Pero o noso ganso non ten só o papo (e parte das meixelas) de cor rubia (máis ben roxa ou ferruxenta). Polo tanto quizais fose máis adecuado, tendo en conta o nome específico latino, ruficollis (de rufus, roxo, de pelo vermello, e collum, colo, pescozo), denominalo ganso de pescozo roxo, en harmonía, ademais, con moitas outras linguas. Cf.:
replies: text: :* castelán: barnacla cuellirroja
replies: text: :* catalán: oca de coll roig

text: :* francés: bernache à cou roux

text: :* inglés:  red-breasted goose (este é un ganso, non unha barnacle)

text: :* italiano: oca collorosso

text: :* neerlandés: roodhalsgans
Que vos parece? --XoioÉche o que hai 5 de xullo de 2013 ás 11:31 (UTC)
thread_title:  Nome galego da especie
Conversa:Port Louis, Port Louis

message: Paréceme a min que un título máis lóxico desta capital habería ser Port Louis, nome que agora leva o distrito pero como nos casos das provincias españolas cando coincide co nome da capital é provincia de, concordando con isto penso que sería mellor que levara o nome de Distrito de Port Louis.--Sernostri (conversa) 6 de xullo de 2013 ás 09:19 (UTC)
thread_title: Untitled
Conversa:Cisne negro

message: Solicito dos administradores un cambio no título deste artigo, que podería ser:
1. Cisne negro (Cygnus atratus)
2. Cisne negro (para esta opción habería que cambiar no título de Cisne negro).
replies: text: --. HombreDHojalata.conversa 6 de xullo de 2013 ás 15:06 (UTC)
thread_title:  Nome do artigo
Conversa:Pato

message: Penso que o título deste artigo non pode ser máis desafortunado. A familia dos anátidos, termo que redirixe aquí, ademais dos patos propiamente ditos (tamén denominados parrulos) inclúe non só estas palmípedes, senón que, entre as moi diversas especies da familia (aproximadamente 150) encóntranse, ademais, os ganso, os cisnes e moitas outras. Alguén pode pensar que un cisne é un parrulo? 
E falando de gansos, Os únicos palípedes denominados así, son as especies do xénero Anser (que, por certo, hai que escribir en cursiva)? V. por exemplo, ganso de Exipto.
E, en todo o mundo só existe un cisne, a especie unicamente retartada na Galipedia (dúas veces, Cygnus olor?  V. Cisne e Cisne bravo (tamén pode verse Cisne negro).
Cando algún administrador cambie este título, comprométome a editar con algo máis de tino este artigo, e máis os de ganso e cisne. --XoioÉche o que hai 6 de xullo de 2013 ás 11:40 (UTC)
replies: text: Ata onde entendín, o primeiro problema é que anátidos redirixe cara a pato.

text: A solución a iso é sinxela para quen saiba de anátidos. Simplemente hai que editar anátidos (  editar ), substituíndo a redirección por outros contidos. Para iso non é obrigatoria a intervención dun usuario que teña botóns de administrador. --. HombreDHojalata.conversa 6 de xullo de 2013 ás 14:53 (UTC)
replies: text: :A solución é fácil e pasa por facer o que comenta HombreDHojalata. Un saúdo. --Atobar (conversa comigo) 7 de xullo de 2013 ás 04:50 (UTC)
thread_title:  Cambio (urxente) de nome
Conversa categoría:Presidentes do Juventud Cambados

message: Esta categoría paréceme innecesaria e completamente prescindible. --. HombreDHojalata.conversa 7 de xullo de 2013 ás 16:39 (UTC)
replies: text: . --JaviP96 8 de xullo de 2013 ás 10:03 (UTC)
thread_title: Ata que nivel levamos a categorización e con que criterios
Conversa:Anátidos

message: Alguén pode eliminar a redirección Anatidae → Pato? --XoioÉche o que hai 7 de xullo de 2013 ás 20:45 (UTC)
replies: text: por Lameiro. --. HombreDHojalata.conversa 8 de xullo de 2013 ás 09:28 (UTC)
thread_title:  Redirección
Conversa:O afundimento do Titán

message: Non me parece correcto que Atobar instrumentalice a galipedia para facer propaganda das SÚAS traduccións publicadas na SÚA editorial. Isto non ten precedentes. Noutros idiomas non sería de recibo. Os administradores e os burócratas están para impedir utilizacións coma esta.
thread_title: Untitled
Conversa:Sepiolídeos

message: Na miña opinión, a correcta adaptación do latín científico Sepiolida é sepiólidos (o nome latino fórmase co nome do xénero tipo, Sepiola coa desinencia -ĭda (neutro plural). O sufixo -ídeos é o que se usa en portugués para adaptar o latino -ĭdae, empregado para formar nomes de familias de aniamais (non é este o caso, xa que estamos diante dunha orde) e que, en galego, se adapta como ´-idos.--XoioÉche o que hai 9 de xullo de 2013 ás 13:40 (UTC)
replies: text: Totlmente de acordo.--Miguelferig (conversa) 12 de outubro de 2018 ás 23:55 (UTC)
thread_title:  Nome galego 

message: Mentres non se lle cambie o nome, remítense ás outras wikis (por exemplo, a en cebuano),  tanto esta páxina como Sepiólidos.--XoioÉche o que hai 9 de xullo de 2013 ás 16:59 (UTC)
thread_title:  Intrerwikis 

message: Dada a coincidencia das adaptacións dos nomes latinos da orde dos Sepiolida e da famila dos Sepiolidae (ambos os dous dan sepiólidos) quizais fose conveniente titular en galego a páxina da familia (o sufixo -idae, -idos soa más como de nome de familia), e poñer o da orde en cursiva, é dicir, en latín, Sepiolida.--XoioÉche o que hai 9 de xullo de 2013 ás 17:11 (UTC)
replies: text: Iso pasa moitas veces con outros taxons. Hai que poñer as parénteses.--Miguelferig (conversa) 12 de outubro de 2018 ás 23:56 (UTC)
thread_title:  Sepiólidos (orde) e sepiólidos (familia)
Conversa:Sepideos

message: Tal como está o cadro da clasificación científica, o contido do artigo correspoderíase con Sepia (xénero).
Por outra parte, Sepideos non é un nome afortunado, semella o nome dunha familia en portugués mal acentuado.--XoioÉche o que hai 9 de xullo de 2013 ás 15:45 (UTC)
thread_title:  Xénero e non orde 
Conversa:Movemento Galego ao Socialismo

message: Non é certo que forman parte da Mesa Nacional do MGS membros da CIG en tal calidade, senón que hai membros destacados da CIG que forman parte de este organismo por escolla da Asemblea Nacional ou das Asembleas de Zona--Eumesmo1984 (conversa) 10 de xullo de 2013 ás 06:57 (UTC)
thread_title: Untitled
Conversa:Lista de galegos asasinados en Mauthausen

message: Esta é unha lista de todos os finados no campo ou de todos os asasinados alí? É dicir, algún deles morreu durante o cautiverio ou todos foron asasinados? --Norrin_strange (Fala-me) 11 de xullo de 2013 ás 10:37 (UTC)
replies: text: Nesta lista vou recoller os 106 galegos que morreron en Mauthausen, a lista só recolle os documentados, aínda que hai moitos que desapareceron e dos que non se teñen referencias, por diversas razóns. Polo tanto a lista recolle os que morreron en Mauthausen, efectivamente algúns morreron durante a súa estancia, o que non sei é se podería ser considerado "asasinato", xa que aínda que non os mataran de maneira directa (por exemplo gaseados), as condicións ás que estaban sometidos era o que provocaba a morte. De todas formas, non teño problema en mover a lista a "Lista de galegos mortos en Mauthausen". --JaviP96 11 de xullo de 2013 ás 10:55 (UTC)
thread_title: Untitled
Conversa:Giacomo Puccini

message: Retiro a frase É un dos poucos compositores de ópera capaces de usar brillantemente as técnicas operísticas alemá e italiana, xa que polo momento non atopei referencias a ela, no caso de que as atope eu ou calquer outro usuario o engadirei de novo. Piquito (conversa) 11 de xullo de 2013 ás 23:16 (UTC)
thread_title: Untitled
Conversa:NADH deshidroxenase

message: Pendente engadir ligazóns interlingüísticas. Wikidata está caído. --. HombreDHojalata.conversa 12 de xullo de 2013 ás 12:32 (UTC)
replies: text: --. HombreDHojalata.conversa 12 de xullo de 2013 ás 14:26 (UTC)
thread_title: Wikidata caído
Conversa:Veni, Sancte Spiritus

message: A versión en galego é a do misal galego? dígoo por ser un texto canónico da igrexa católica e polo tanto a versión galega debería ser a oficial que ela emprega, e de non ser debe dicirse claramente no artigo.--Sernostri (conversa) 12 de xullo de 2013 ás 19:37 (UTC)
replies: text: Despois de buscar por aí parece que é unha simple tradución da versión en castelán, procurei a versión en galego da web de liturxia e catequese en galego, a versión oficial galega é esta --Sernostri (conversa) 12 de xullo de 2013 ás 19:55 (UTC)
replies: text: :A versión en galego que incluín inicialmente era miña, traducida directamente do latín a partir do texto da columna da esquerda. Despois de moito pensalo, e non concordando en absoluto con incluír a versión canónica galega ou da catequese en galego, que non só non é fiel ao texto orixinal senón que case non se lle parece, decidín eliminar a entrada. Saúdos.-
replies: text: ::Non podes eliminar a entrada, que non concorda, ben, e que?, o artigo fai referencia a unha secuencia litúrxica, e en galego é oficialmente así, guste ou non. Caso de non gustar podes falar coas autoridades eclesiásticas, pero nunca eliminar unha entrada correcta. Nós intentamos reflectir a realidade non amoldala ao noso gusto persoal.--Sernostri (conversa) 13 de xullo de 2013 ás 16:50 (UTC)
thread_title: Untitled
Conversa:Escudo

message: Tendo en conta que existen varias entidades coñecidos como escudo, e que mesmo o texto deste artico comeza dicindo que «un escudo de armas é (...)», non sería mellor cambiar o título polo de Escudo de armas, ou talvez mellor por Escudo (heráldica)?Coa 2ª proposta non habería que cambiar a redirección da páxina de Escudo (homónimos). --XoioÉche o que hai 13 de xullo de 2013 ás 22:07 (UTC)
replies: text: Eu voto pola segunda proposta. Saúdos, --Elisardojm (conversa) 14 de xullo de 2013 ás 15:09 (UTC)
replies: text: :Para evitar o problema da redirección, editei a páxina Escudo (homónimos) e creei a Escudo español (moeda). Xa falta menos. --XoioÉche o que hai 14 de xullo de 2013 ás 16:51 (UTC)
thread_title:  Varios escudos